ddrg/super_eurlex huggingface dataset:
Uredba Sveta (ES) št. 2205/97

z dne 30. oktobra 1997

o spremembah Uredbe (EGS) št. 2847/93 o oblikovanju nadzornega sistema na področju skupne ribiške politike

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti njenega člena 43,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker mora v skladu s členom 19d Uredbe (EGS) št. 2847/93 [4] Svet med drugim odločiti o določbah za poročanje o ulovu;

ker člen 7(4) Uredbe Sveta (ES) št. 685/95 z dne 27. marca 1995 o upravljanju ribolovnega napora, ki se nanaša na določena ribolovna območja in vire Skupnosti [5] določa, da države članice sprejmejo potrebne ukrepe, s katerimi plovila, ki plujejo pod njihovimi zastavami, obvežejo, da od datuma začetka izvajanja — najkasneje do 1. januarja 1998 — infrastrukture Skupnosti za upravljanje podatkov o ulovu v vodah Skupnosti, ob vstopu v območje in izstopu iz njega, prijavljajo ulov obdržan na krovu;

ker je treba sprejeti izvedbene določbe za posredovanje poročila, znanega kot "poročilo o ribolovnem naporu";

ker je treba glede na to, da sistem Skupnosti za satelitski nadzor plovil zagotavlja, da sporočila z ribiških plovil sprejmejo država članica ladijske zastave in, kjer je to ustrezno, obalna država članica, zagotoviti, da se sistem uporablja za sporočanje ulova;

ker je zato Uredbo (EGS) št. 2847/93 treba ustrezno spremeniti,

SPREJEL NASLEDNJO UREDBO:

Člen 1

Uredba (EGS) št. 2847/93 se spremeni, kot sledi:

1. Členu 19b(1) se doda naslednja alinea:

"— ulov, ki se ga obdrži na krovu po vrstah v kilogramih žive teže.";

2. Členu 19b se doda naslednji odstavek:

"4. Podrobne predpise za izvajanje tega člena se sprejme v skladu s postopkom iz člena 36.";

3. V členu 19c(1) se za besedi

"po teleksu"

doda naslednje:

"po sistemu SSP,";

4. Člen 19d se nadomesti z naslednjim:

"Člen 19d

Države članice sprejmejo potrebne ukrepe, da zagotovijo, da se poročila o ribolovnem naporu, prejeta v skladu s členoma 19b in 19c, zabeleži v računalniško berljivi obliki.";

5. Doda se naslednji člen:

"Člen 19j

Da bi zagotovili spoštovanje obveznosti, določenih v členih 19b, 19c in 19e, vsaka država članica preveri podatke, ki izhajajo iz teh obveznosti."

Člen 2

Ta uredba začne veljati 1. januarja 1998.

Uporablja se od 1. julija 1998.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 30. oktobra 1997

Za Svet

Predsednik

F. Boden

[1] UL C 188, 22.7.1995, str. 8.

[2] UL C 269, 16.10.1995, str. 221.

[3] UL C 18, 22.1.1996, str. 102.

[4] UL L 261, 20.10.1993, str. 1. Uredba, kot je bila nazadnje spremenjena z Uredbo (ES) št. 686/97 (UL L 102, 19. 4. 1997, str. 1).

[5] UL L 71, 31.3.1995, str. 5.

--------------------------------------------------
Uredba Sveta (ES) št. 2599/97

z dne 18. decembra 1997

o spremembi Uredbe (EGS) št. 2262/84 o določitvi posebnih ukrepov za oljčno olje

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju predloga Evropskega parlamenta [2],

ker mora Svet s kvalificirano večino in na predlog Komisije v skladu s členom 1(5) Uredbe (EGS) št. 2262/84 [3] pred 1. januarjem 1999 sprejeti način financiranja dejanskih izdatkov uradov od tržnega leta 1998/99;

ker je treba delo, ki se navadno zaupa uradom, opraviti v tržnem letu 1998/99; ker je posledično treba zagotoviti prispevek Skupnosti za izdatke uradov za to obdobje, da bi jim zagotovili učinkovito delovanje v skladu s pravili v okviru upravne samostojnosti, določene v Uredbi (EGS) št. 2262/84,

SPREJEL NASLEDNJO UREDBO:

Člen 1

Zadnja dva pododstavka člena 1(5) Uredbe (EGS) št. 2262/84 se s tem nadomestita z naslednjim:

"50 % dejanskih izdatkov uradov za tržno leto 1998/99 se krije iz splošnega proračuna Evropskih skupnosti.

Pred 1. oktobrom 1998 mora Komisija preučiti potrebo po ohranitvi prispevka Skupnosti za izdatke uradov in, kjer je to primerno, predložiti predlog Svetu. V skladu s postopkom, določenim v členu 43(2) Pogodbe, se mora Svet pred 1. januarjem 1999 odločiti o kakršnem koli financiranju zadevnih izdatkov."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. decembra 1997

Za Svet

Predsednik

F. Boden

[1] UL C 343, 13.11.1997, str. 16.

[2] Mnenje z dne 17. decembra 1997 (še ni bilo objavljeno v Uradnem listu).

[3] UL L 208, 3.8.1984, str. 11. Uredba, kakor je bila nazadnje spremenjena z Uredbo (ES) št. 533/97 (UL L 83, 25.3.1997, str. 1).

--------------------------------------------------
Uredba Komisije (ES) št. 629/97

z dne 10. aprila 1997

o tretji spremembi Uredbe (ES) št. 785/95 o podrobnih pravilih za izvajanje Uredbe Sveta (ES) št. 603/95 o skupni ureditvi trga za posušeno krmo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 603/95 z dne 21. februarja 1995 o skupni ureditvi trga za posušeno krmo [1], kakor je bila nazadnje spremenjena z Uredbo (ES) št. 1347/95 [2], in zlasti člena 18 Uredbe,

ker so izkušnje pokazale, da ko države članice sporočijo Komisiji dokončne podatke o količini posušene krme, ki izpolnjuje pogoje za pomoč, se lahko zgodi, da ena ali več držav članic sporoči napačne podatke in jih želi naknadno popraviti; ker to lahko vpliva na višino pomoči, ki jo izračuna osebje Komisije; ker je treba zato v tem primeru določiti postopek, da bi se izognili omenjeni težavi;

ker določene države lahko uporabljajo računalniški sistem upravljanja za določene dejavnosti, kar pomeni prednost pri varčevanju s časom in denarjem; ker je zato treba pod določenimi pogoji dovoliti uporabo tega postopka;

ker je zato treba Uredbo Komisije (ES) št. 785/95 [3], kakor je bila nazadnje spremenjena z Uredbo (ES) št. 620/96 [4], spremeniti;

ker so ukrepi, določeni s to uredbo v skladu z mnenjem Upravljalnega odbora za posušeno krmo,

SPREJELA NASLEDNJO UREDBO:

Člen 1

Uredba (ES) št. 785/95 se spremeni, kot sledi:

1. členu 6 se doda naslednji odstavek:

"4. Preostanek iz odstavka 3 zgoraj se skladno z drugo alineo člena 15(a) izračuna na podlagi uradnih obvestil držav članic. Kadar zaradi naknadnih pregledov ena država članica ali več držav članic predloži drugo, pravilno utemeljeno uradno obvestilo, s katerim navzgor popravlja prvo obvestilo, se bo drugo obvestilo upoštevalo samo v primeru, če to ne vpliva na preostanek, ki je bil izračunan na podlagi prvega obvestila. Količine posušene krme, ki se jih ne more upoštevati v zgornjem zahtevku, bodo v tem primeru prenesene v naslednje tržno leto.";

2. prvemu pododstavku člena 8(5) se doda naslednje:

"Zadevni dokumenti se smejo, kadar je to potrebno, predložiti v elektronski obliki, če se zadevne stranke medsebojno dogovorijo o sprejetju take vrste komunikacije. V tem primeru predelovalno podjetje shrani dokumente v običajni obliki in jih da na voljo za pregled na zahtevo pristojnega organa."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. aprila 1997

Za Komisijo

Franz Fischler

Član Komisije

[1] UL L 63, 21.3.1995, str. 1.

[2] UL L 131, 15.6.1995, str. 1.

[3] UL L 79, 7.4.1995, str. 5.

[4] UL L 89, 10.4.1996, str. 3.

--------------------------------------------------
Uredba Sveta (ES) št. 2596/97

z dne 18. decembra 1997

o podaljšanju obdobja iz člena 149(1) Akta o pristopu Avstrije, Finske in Švedske

SVET EVROPSKE UNIJE je

ob upoštevanju Akta o pristopu Avstrije, Finske in Švedske in zlasti člena 149(2) Akta,

ob upoštevanju predloga Komisije [1],

ob upoštevanju mnenja Evropskega parlamenta [2],

ker člen 149(1) Akta o pristopu iz leta 1994 določa obdobje, v katerem se lahko sprejmejo prehodni ukrepi za olajšanje prehoda od režimov, ki so v času pristopa veljali v Avstriji, Finski in Švedski na tiste, ki so rezultat izvajanja skupnih ureditev trga pod pogoji iz navedenega Akta, in zlasti za premagovanje resnih težav pri uporabi novih režimov od tam navedenega datuma; ker to obdobje poteče 31. decembra 1997;

ker v nekaterih sektorjih teh težav ni mogoče rešiti do navedenega datuma; ker bi bilo treba zadevno obdobje podaljšati v skladu z določbami Akta; ker bi bilo treba zadevno obdobje podaljšati za eno leto;

ker v sektorju mleka in mlečnih proizvodov zahteve glede vsebnosti maščobe v mleku za prehrano ljudi še naprej povzročajo težave Finski in Švedski; ker teh težav ni mogoče rešiti do 31. decembra 1998; ker bi bilo treba v tem primeru zadevno obdobje podaljšati v skladu z določbami Akta o pristopu iz leta 1994 za dve leti,

SPREJEL NASLEDNJO UREDBO:

Člen 1

Obdobje iz člena 149(1) Akta o pristopu iz leta 1994 se podaljša do 31. decembra 1998.

Vendar pa se za zahteve glede vsebnosti maščobe v mleku za prehrano ljudi, proizvedenem na Finskem in Švedskem, to obdobje podaljša do 31. decembra 1999.

Člen 2

Ta uredba začne veljati 1. januarja 1998.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. decembra 1997

Za Svet

Predsednik

F. Boden

[1] UL C 352, 20.11.1997, str. 11.

[2] Mnenje z dne 17. decembra 1997 (še ni bilo objavljeno v Uradnem listu).

--------------------------------------------------
Uredba Komisije (ES) št. 1429/97

z dne 23. julija 1997

o spremembi Uredbe (ES) št. 832/97 o določitvi podrobnih pravil za uporabo Uredbe Sveta (ES) št. 2275/96 o uvedbi posebnih ukrepov za žive rastline in cvetličarske proizvode

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2275/96 z dne 22. novembra 1996 o uvedbi posebnih ukrepov za žive rastline in cvetličarske proizvode [1] in zlasti člena 5 Uredbe,

ker člen 2(3) Uredbe Komisije (ES) št. 832/97 [2], kakor je bila spremenjena z Uredbo (ES) št. 931/97 [3], določa, da ukrepi, ki prejemajo drugo nacionalno ali regionalno pomoč, niso upravičeni do pomoči Skupnosti; ker namen te določbe ni bil, da se iz okvira ukrepov iz Uredbe (ES) št. 832/97 izključi sredstva, pridobljena iz obveznih dajatev izvajalcev v sektorju živih rastlin in cvetličarskih proizvodov za proizvode, ki so bili v celoti pridobljeni v zadevni državi članici; ker je zaradi odprave nejasnosti v tej točki primerno, da se to določbo spremeni;

ker so ukrepi iz te uredbe v skladu z mnenjem Upravljalnega odbora za žive rastline,

SPREJELA NASLEDNJO UREDBO:

Člen 1

V prvi alinei člena 2(3) Uredbe Sveta (ES) št. 832/97 se doda naslednji stavek:

"Uporaba sredstev iz obveznih dajatev izvajalcev v sektorju živih rastlin in cvetličarskih proizvodov za proizvode, ki so bili v celoti pridobljeni v zadevni državi članici, se ne šteje za nacionalno ali regionalno pomoč."

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. julija 1997

Za Komisijo

Franz Fischler

Član Komisije

[1] UL L 308, 29.11.1996, str. 7.

[2] UL L 119, 8.5.1997, str. 17.

[3] UL L 135, 27.5.1997, str. 1

.
Official Journal L 303 , 06/11/1997 P. 0001 - 0002



Uredba Komisije (ES) št. 2199/97 z dne 30. oktobra 1997 o spremembi Uredbe (ES) št. 2201/96 o skupni ureditvi trga za predelano sadje in zelenjavo SVET EVROPSKE UNIJE JE ob upoštevanju Pogodbe o ustanovitvi Evropske skupnosti in zlasti člena 43 Pogodbe, ob upoštevanju predloga Komisije [1], ob upoštevanju mnenja Evropskega parlamenta [2], ob upoštevanju mnenja Ekonomsko-socialnega odbora [3], ker Priloga III k Uredbi (ES) št. 2201/96 [4] dodeljuje sveže paradižnike po državi članici in skupini proizvodov za tržni leti 1997/98 in 1998/9; ker bi v primeru Francije, z namenom da se njeno kvoto celih olupljenih paradižnikov v konzervah in njeno kvoto drugih proizvodov prilagodi potrebam njene predelovalne industrije, morala biti kvota za cele olupljene paradižnike v konzervah zmanjšana za 15 000 ton, kvota za druge proizvode pa bi se morala povečati za enako količino; ker bi morale kot posledica tega biti skupne količine za ti dve skupini proizvodov prilagojene, kot je določeno v členu 6(2) Uredbe, SPREJEL NASLEDNJO UREDBO: Člen 1 Uredba (ES) št. 2201/96 se spremeni: 1. Druga in tretja alinea drugega pododstavka člena 6(2) se nadomesti z: " celi olupljeni paradižniki v konzervi: 1 321 119 ton - drugi proizvodi: 929 890 ton." 2. Priloga III se nadomesti z: "PRILOGA III Dodelitev svežih paradižnikov po državi članici in po skupini proizvodov za tržni leti 1997/1998 in 1998/1999 (tone) Država članica Paradižnikov koncentrat Celi olupljeni paradižniki v konzervi Drugi proizvodi Skupaj Francija 278 691 36 113 54 804 369 608 Grčija 999 415 17 355 32 161 1 048 931 Italija 1 758 499 1 090 462 622 824 3 471 785 Španija 664 056 166 609 175 799 1 006 464 Portugalska 884 592 10 580 44 302 939 474 Skupaj 4 585 253 1 321 119 929 890 6 836 262" Člen 2 Ta Uredba začne veljati z dnem objave v Uradnem listu Evropskih skupnosti. Uporablja se od 15. junija 1997. Ta uredba je v celoti zavezujoča in se neposredno uporablja v vseh državah članicah. V Luxembourgu, 30. oktobra 1997 Za Svet Predsednik F. Boden [1] UL C 266, 3.9.1997,-- str. 17. [2] Mnenje z dne 22.oktobra 1997 (še neobjavljeno v Uradnem listu). [3] Mnenje z dne 29.oktobra 1997 (še neobjavljeno v Uradnem listu). [4] UL L 297, 21.11.1996, str. 29.
Uredba Komisije (ES) št. 1572/97

z dne 4. avgusta 1997

o spremembi Uredbe (ES) št. 1445/95 o pravilih za uporabo uvoznih in izvoznih dovoljenj v sektorju govejega in telečjega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Uredbo Komisije (ES) št. 2222/96 [2], in zlasti členov 9 in 13 Uredbe,

ker člen 10(5) Uredbe Komisije (ES) št. 1445/95 z dne 26. junija 1995 o pravilih za uporabo uvoznih in izvoznih dovoljenj za goveje in telečje meso ter o razveljavitvi Uredbe (EGS) št. 2377/80 [3], kakor je bila nazadnje spremenjena z Uredbo (ES) št. 1496/97 [4], predpisuje, da se z odstopanjem od odstavka 1 navedenega člena, za zahtevke za izvozna dovoljenja za količino, ki ne presega 22 ton proizvodov, ki sodijo pod oznako KN 0201 in 0202, na vlagateljevo prošnjo ne uporablja petdnevni časovni zamik;

ker predstavljajo zahtevki za dovoljenja za zamrznjeno meso, ki zajemajo tako majhne količine, nenormalno visok delež tistih zahtevkov, ki so zavrnjeni; ker naj se torej zaradi boljšega upravljanja količin zahtevki za ta dovoljenja omejijo na sveže ali ohlajeno meso, ki sodi pod oznako KN 0201;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Prvi stavek člena 10(5) Uredbe (ES) št. 1445/95 se nadomesti:

"5. Z odstopanjem od odstavka 1 zahtevki za dovoljenja za količino, ki ne presega 22 ton proizvodov, ki sodijo pod oznako KN 0201, na vlagateljevo zahtevo niso predmet petdnevnega časovnega zamika."

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se za izvozna dovoljenja z vnaprejšnjo določitvijo nadomestila, vložena po dnevu začetka veljavnosti te uredbe.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. avgusta 1997

Za Komisijo

Monika Wulf-Mathies

Članica Komisije

[1] UL L 148, 28.6.1968, str. 24.

[2] UL L 296, 21.11.1996, str. 50.

[3] UL L 143, 27.6.1995, str. 35.

[4] UL L 202, 30.7.1997, str. 36.

--------------------------------------------------
Uredba Sveta (ES) št. 2536/97

z dne 16. decembra 1997

o spremembi Uredbe (EGS) št. 338/91 o določitvi standardne kakovosti Skupnosti za sveže in hlajene trupe ovc in o spremembi Uredbe (EGS) št. 2137/92 o lestvici Skupnosti za razvrščanje trupov ovc in določitvi standardne kakovosti Skupnosti za sveže ali hlajene trupe ovc

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3013/89 z dne 25. septembra 1989 o skupni ureditvi trga za ovčje in kozje meso [1] in zlasti člena 4(2) Uredbe,

ob upoštevanju predloga Komisije,

ker se Uredba Sveta (EGS) št. 338/91 [2] uporablja do konca tržnega leta 1997, dokler se ne izdelajo pravila Skupnosti za razvrščanje klavnih trupov; ker ni bil dosežen potreben napredek, ki bi dovoljeval nadomestitev veljavnih standardov kakovosti Skupnosti z zadevnimi pravili; ker je zato treba ohraniti trenutno standardno kakovost;

ker naj se glede na sklepe poročila Skupnosti o izvajanju Uredbe (EGS) št. 2137/92 [3] trenutno ne izvaja cilj, ki si ga je postavil Svet, in sicer da se lestvica Skupnosti uporablja obvezno v vseh klavnicah Skupnosti, odobrenih za trgovino med državami članicami Skupnosti, če je mogoče v tržnem letu 1999 in v vsakem primeru najpozneje do 1. januarja 2000; in ker naj bo dana možnost za ponovno preverjanje tega cilja na podlagi poročila, ki ga bo Komisija predložila pred 31. julijem 2002;

ker je treba države članice za olajšanje poročanja o cenah pooblastiti, da v Prilogi III Uredbe (EGS) št. 2137/92 razdelijo kategorijo C v dve podkategoriji,

SPREJEL NASLEDNJO UREDBO:

Člen 1

Drugi pododstavek člena 2 Uredbe (EGS) št. 338/91 se črta.

Člen 2

Uredba (EGS) št. 2137/92 se spremeni:

1. členu 3(3) se doda naslednji pododstavek:

"Države članice, ki uporabljajo lestvico razvrščanja klavnih trupov na liniji klanja, predvideno v Prilogi III, so pooblaščene, da kategorijo C razdelijo v dve podkategoriji;"

2. člen 9 se nadomesti z:

"Člen 9

Komisija najpozneje do 31. julija 2002 predloži Svetu poročilo o delovanju te ureditve, po potrebi skupaj z ustreznimi predlogi, zlasti glede lestvice za razvrščanje klavnih trupov, tako da se njena uporaba, če je mogoče, naredi za obvezno."

Člen 3

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. decembra 1997

Za Svet

Predsednik

F. Boden

[1] UL L 289, 7.10.1989, str. 1. Uredba, kakor je bila nazadnje spremenjena z Uredbo (ES) št. 1589/96 (UL L 206, 16.8.1996, str. 25).

[2] UL L 41, 14.2.1991, str. 1. Uredba, kakor je bila nazadnje spremenjena z Uredbo (ES) št. 1278/94 (UL L 140, 3.6.1994, str. 5).

[3] UL L 214, 30.7.1992, str. 1. Uredba, kakor je bila nazadnje spremenjena z Uredbo (ES) št. 1278/94.

--------------------------------------------------
Uredba Komisije (ES) št. 287/97

z dne 17. februarja 1997

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], nazadnje spremenjene z Uredbo Komisije (ES) št. 2493/96 [2], in zlasti člena 9 Uredbe,

ker je treba zaradi zagotavljanja enotne uporabe kombinirane nomenklature, ki je priloga navedene uredbe, sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlaganje kombinirane nomenklature in se ta pravila uporabljajo tudi za vse druge nomenklature, ki delno ali v celoti temeljijo na njej ali ji dodajajo dodatne pododdelke, in ki jo določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice v prilogi k tej uredbi, uvrstiti v ustrezne tarifne oznake KN iz stolpca 2, in sicer iz razlogov, navedenih v stolpcu 3;

ker so ukrepi, predvideni v tej uredbi, skladni z mnenjem Oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. februarja 1997

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 338, 28.12.1996, str. 27.

--------------------------------------------------

PRILOGA

Poimenovanje | Uvrstitev v tarifno oznako KN | Utemeljitev |

(1) | (2) | (3) |

1.Živilo, ki vsebuje:mlečne maščobe: 74 mas. %celo jajce v prahu: 5 mas. %vinski kis: 4 mas. %sol: 1,5 mas. %vodo: 15,5 mas. %Izdelek ima v ohlajenem stanju obliko oljnatega bloka bledo rumene barve. | 21069098 | Uvrstitev opredeljujejo določbi splošnih pravil 1 in 6 za razlaganje kombinirane nomenklature, opomba 2(b) k Poglavju 4, opomba 1(c) k Poglavju 15 in besedilo tarifnih oznak KN 2106, 210690 in 21069098. |

2.Maščoba za mazanje, ki vsebuje 70 do 80 mas. % mlečnih maščob in 20 do 30 mas. % rastlinskih maščob, običajno pakirana za prodajo na drobno v zavitkih po 500 g.Izdelek se lahko dobi z mešanjem masla (tarifna številka 0405) in rastlinske maščobe (Poglavje 15) ali z mešanjem smetane (tarifna številka 0401) in rastlinske maščobe (Poglavje 15), ter pinjenjem, ki sledi mešanju. | 21069098 | Uvrstitev opredeljujejo določbe splošnih pravil 1 in 6 za razlaganje kombinirane nomenklature, opomba 2(b) k Poglavju 4, opomba 1(c) k Poglavju 15 in besedilo tarifnih oznak KN 2106, 210690 in 21069098. |

--------------------------------------------------